Το **κοτόπουλο ταντούρι** είναι πιάτο κοτόπουλου το οποίο παρασκευάζεται από ψητό κοτόπουλο μαριναρισμένο με γιαούρτι και μπαχαρικά. Ψήνεται στο ταντούρ, ένα κυλινδρικό πήλινο φούρνο. Το πιάτο προέρχεται από την Ινδική υποήπειρο, αν και είναι δημοφιλές και σε πολλά άλλα μέρη του κόσμου.

Προέλευση
---------

Κατά την διάρκεια της ύπαρξης του πολιτισμού της κοιλάδας του Ινδού, πιθανώς υπήρχαν πιάτα παρόμοια με το κοτόπουλο ταντούρι. Σύμφωνα με τον γνωστό αρχαιολόγο και αντιπρόεδρο του κολλεγίου του Ντεκάν καθηγητή Βασάντ Σίντε, τα πρώτα στοιχεία για ένα πιάτο παρόμοιο με το σημερινό κοτόπουλο ταντούρι εντοπίζονται στον πολιτισμό της κοιλάδας του Ινδού και ανάγονται στο 3000 π.Χ. Η ομάδα του έχει βρει φούρνους που χρονολογούνται από την εποχή του πολιτισμού της κοιλάδας του Ινδού, οι οποίοι μοιάζουν με τα ταντούρ που χρησιμοποιούν στο ινδικό κρατίδιο Παντζάμπ. Έχουν επίσης βρεθεί απομεινάρια οστών κοτόπουλου. Το σουσρούτα σαμχίτα αναφέρει το μαγείρεμα κρέατος στο φούρνο (κάντου) αφού μαριναριστεί σε μπαχαρικά όπως μαύρο σινάπι (ράι), σκόνη και αρωματικά μπαχαρικά. Σύμφωνα με τον Αχμέντ (2014), οι φούρνοι που είχαν στον πολιτισμό του Ινδού ίσως εκτελούσαν παρόμοια λειτουργία με τα σύγχρονα ταντούρ του Παντζάμπ.

Το κοτόπουλο ταντούρι ως πιάτο ξεκίνησε να αναπτύσσεται στο Παντζάμπ πριν την διαίρεση της Ινδίας σε Ινδία και Πακιστάν. Στα τέλη της δεκαετίας του 1940, το κοτόπουλο ταντούρι έγινε γνωστό στο Μότι Μαχάλ του Πεσαβάρ από τους ινδουιστές παντζαμπιανούς Κουντάν Λαλ Τζάγκι, Θακούρ Ντας και Κουντάν Λαλ Γκουτζράλ, καθώς και τους ιδρυτές του εστιατορίου Μότι Μαχάλ. Ο Μόχα Σινγκ ίδρυσε το εστιατόριο στο Πεσαβάρ της Βρετανικής Ινδίας, η οποία αποτελεί μέρος του Πακιστάν.

Στις Ηνωμένες Πολιτείες, το κοτόπουλο ταντούρι πρωτοεμφανίστηκε σε μενού στην δεκαετία του 1960. Φέρεται ότι η Ζακλίν Κένεντι έφαγε κοτόπουλο ταντούρι ταξιδεύοντας αεροπορικώς από την Ρώμη προς τη Βομβάη το 1962. Το 1963, οι Los Angeles Times, δημοσίευσαν μια συνταγή του κοτόπουλου ταντούρι σε άρθρο με τίτλο "η οικοδέσποινα αναζητά μια νέα ιδέα σε ένα πάρτι δείπνου",  ενώ το 1964 η ίδια εφημερίδα παρουσίασε μια παρόμοια συνταγή.

Προετοιμασία
------------

Το κοτόπουλο ταντούρι κατά την διάρκεια του ψησίματος του σε φούρνο ταντούρι
Το ωμό κοτόπουλο μαριναρίζεται σε ένα μείγμα νταχί (γιαούρτι) και *ταντούρι μασάλα*, ένα μείγμα μπαχαρικών. Καρυκεύεται και χρωματίζεται με διάφορα πράγματα, όπως κόκκινο πιπέρι, κόκκινο τσίλι σε σκόνη, Κασμιρικό κόκκινο τσίλι σε σκόνη, κουρκουμάς ή χρωστικές τροφίμων. Γενικά, το δέρμα συνήθως αφαιρείται πριν ξεκινήσει το μαρινάρισμα και ψήσιμο του κοτόπουλου.

Το μαριναρισμένο κοτόπουλο προσκολλείται σε ξυλάκια και μαγειρεύεται σε υψηλές θερμοκρασίες σε φούρνο ταντούρ, ο οποίος θερμαίνεται με κάρβουνο ή ξύλο. Το πιάτο μπορεί να μαγειρευτεί σε συμβατικό φούρνο. Επίσης μαγειρεύεται σε σούβλα ή ψησταριά, ή πάνω από καυτά κάρβουνα.

Υπάρχει μια σειρά από συνταγές κοτόπουλου ταντούρι, από τις οποίες άλλες ψήνονται πάνω από τα κάρβουνα και άλλες με ταντούρ. Μερικές συνταγές είναι οι τσίργκα (ψητό κοτόπουλο), *ταντούρι μουργκ* (ψητό κοτόπουλο με αμύγδαλα), *μουργκ καμπάμπ σίχι (*γεμιστό κοτόπουλο στη σούβλα), κουκάρ ταντούρι (κοτόπουλο στη σούβλα με ατμό), *ταντούρι μουργκ μασαλεντάρ* (καρυκευμένο κοτόπουλο στην σούβλα), *μούργκι μπογκάρ* (κοτόπουλο σε στυλ μπογκάρ).

Κουζίνα
-------

Το κοτόπουλο ταντούρι τρώγεται ως ορεκτικό ή κύριο πιάτο. Συχνά συνοδεύεται με ψωμί ναν. Είναι η βάση διαφόρων κάρυ με βάση τη κρέμα (π.χ. κοτόπουλο βουτύρου). Στην Βεγγάλη υπάρχει μια τοπική παραλλαγή του κοτόπουλου ταντούρι. Προετοιμάζεται από το ρούγι πόστο και σερβίρεται σε πολλά εστιατόρια, ιδιαίτερα σε αυτά που βρίσκονται ανάμεσα στο Κολαγκάτ και τη Καλκούτα. Το κοτόπουλο ταντούρι έγινε γνωστό στην ανεξάρτητη Ινδία όταν το τοπικό παράρτημα του Μότι Μαχάλ στο Νταργιαγκάντζ του Δελχί σέρβιρε κοτόπουλο ταντούρι στον πρώτο πρωθυπουργό της χώρας, Τζαβαχαρλάλ Νεχρού. Εκεί, το κοτόπουλο ταντούρι έγινε μια τυπική προσφορά σε επίσημες δεξιώσεις.

* Tandoori κοτόπουλο
* Μια μερίδα κοτόπουλου ταντούρι, σε εστιατόριο στην Ινδία.Μια μερίδα κοτόπουλου ταντούρι, σε εστιατόριο στην Ινδία.
* Το κοτόπουλο ταντούρι όπως σερβίρεται σε εστιατόριο στη Βομβάη.Το κοτόπουλο ταντούρι όπως σερβίρεται σε εστιατόριο στη Βομβάη.
* Το κοτόπουλο ταντούρι στο πακιστανικό ΠαντζάμπΤο κοτόπουλο ταντούρι στο πακιστανικό Παντζάμπ

Παραλλαγές
----------

Η φήμη του κοτόπουλου ταντούρι οδήγησε την παραγωγή πολλών τοπικών παραλλαγών, όπως το κοτόπουλο <i id="mwsg">τίκα</i> (από το κοτόπουλο τίκα προέρχεται και το κοτόπουλο τίκα μασάλα, το οποίο είναι δημοφιλές στην Βρετανία), το οποίο σερβίρεται από Ινδικά εστιατόρια σε όλο τον κόσμο. Σχεδόν όλα τα παράγωγα του κοτόπουλου ταντούρι συμπεριλαμβάνουν γιαούρτι και μαρινάρισμα.

* Κοτόπουλο τίκαΚοτόπουλο τίκα
* Κοτόπουλο τίκα μασάλαΚοτόπουλο τίκα μασάλα
* Ινδικό κοτόπουλο ταντούρι σε πιατέλαΙνδικό κοτόπουλο ταντούρι σε πιατέλα

Σημειώσεις
----------

1. ↑  For instance, see the recipe in Madhur Jaffrey's Cookery, pp. 66–69

Παραπομπές
----------

1. ↑  Lawler, Andrew (30 Ιανουαρίου 2013). «The Mystery of Curry».
2. ↑  Ritu, Grishm. «Virasat» (PDF).
3. ↑  Bhuyan, Avantika (9 Απριλίου 2017). «How archaeologists across the country are unearthing the food of ancestors to shed light on the evolution of eating».
4. ↑  «Full text of "Indian Food Tradition A Historical Companion Achaya K. T."». *archive.org*. Ανακτήθηκε στις 6 Φεβρουαρίου 2019.
5. ↑  Ahmed, Mukhtar (2014). *Ancient Pakistan - An Archaeological History*. Volume IV: Harappan Civilization - Theoretical and the Abstract. Foursome Group. σελίδες 211–. ISBN 978-1-4960-8208-4.
6. ↑  Rude Food: The Collected Food Writings of Vir Sanghv By Vir Sanghvi
7. ↑  «Metro Plus Delhi / Food : A plateful of grain». Chennai, India: The Hindu. 24 November 2008. Αρχειοθετήθηκε από το πρωτότυπο στις 2011-06-29.. Ανακτήθηκε στις 7 May 2009.
8. ↑  «'Vadiya Khao': Refugees taught Delhi how to eat out in style». 14 Αυγούστου 2017.
9. ↑  «ICC 2017 by IFCA – Showcasing the culinary spirit of IndiaKundan». *Hospitality Biz India*. 11 Οκτωβρίου 2017.
10. ↑  «Partition brought Moti Mahal, a landmark in India's culinary history, to central Delhi». *www.sunday-guardian.com*. Αρχειοθετήθηκε από το πρωτότυπο στις 11 Ιουνίου 2015. Ανακτήθηκε στις 23 Νοεμβρίου 2019.
11. ↑  Laura Siciliano-Rosen. «Delhi Food and Travel Guide: The inside scoop on the best North Indian foods».
12. ↑  Matt Weinstock, "Strange Beast Puts the Bite on Robert" *Los Angeles Times* (15 March 1962): A6.
13. ↑  "East Indian Cuisine Provides Inspiration for Hostesses" *Los Angeles Times* (14 March 1963): D6.
14. ↑  Marian Manners, "A Flock of Chicken Dishes From Around World" *Los Angeles Times* (17 September 1964): D1.
15. ↑  der Haroutunian, A. (2007). *Yogurt Cookbook*. Armenian Research Center collection. Grub Street. σελ. 184. ISBN 978-1-906502-61-4.
16. ↑  Singh, Dharamjit (1970). *Indian Cookery*. London: Penguin Handbooks. σελίδες 119–124.
17. ↑  Brown, P. (1998). *Anglo-Indian Food and Customs*. Penguin Books. σελ. 88. ISBN 978-0-14-027137-9.
18. ↑  McDermott, N. (1999). *The Curry Book: Memorable Flavors and Irresistible Recipes from Around the World*. Houghton Mifflin. σελ. 100. ISBN 978-0-618-00202-3.
19. ↑  «Hindustan Times: Crystal Awards for Best Restaurants». *Delhi Tourism*. Ανακτήθηκε στις 22 Αυγούστου 2014.
20. ↑  «Motimahal celebrates Kabab festival». *Indian Express*. 7 Ιανουαρίου 2011. Ανακτήθηκε στις 22 Αυγούστου 2014.
21. ↑  Gujral, M. (2004). *Moti Mahal's Tandoori Trail*. Roli Books Private Limited. σελ. pt12. ISBN 978-93-5194-023-4.
22. ↑  *Professional Cooking for Canadian Chefs*. σελ. 381. ISBN 0471663778. Ανακτήθηκε στις 16 Μαρτίου 2017.
23. ↑  «The Food Lab: How To Make Awesome Tandoori-Style Grilled Chicken At Home». Serious Eats. Ανακτήθηκε στις 1 Μαρτίου 2018.
24. ↑  «Authentic Tandoori Chicken». Perdue.com. Ανακτήθηκε στις 1 Μαρτίου 2018.